Document ID: /roh_data/filtered/fineweb-2-filterrobots_roh.jsonl.gz/13342

Il cumenzament dals onns 1960 sa sveglia ina debatta animada davart in nov tunnel da via tras il Gottard. Ils defensurs d'in tunnel da via, ch'èn sa furmads dapi la segunda guerra mundiala, s'opponan als aderents d'in tunnel da viafier. L'onn 1963 sa participescha Hugo Gschwind, il president da la direcziun generala da las VFF, a la discussiun: sch'il traffic s'augmenta vinavant massivamain, alura dovrian las VFF in tunnel da basa. La gruppa da studis «Tunnel dal Gottard» propona da construir in tunnel da via, beneventa però a medem temp in tunnel da basa da viafier. Ma il Cussegl federal al metta en in truclet. Tranter 1970 e 1980 vegn construì il tunnel da via dal Gottard.
« Pli svelt che la rauba da transit po vegnir transportada tras noss pajais e pli grondas ch'i vegnan nossas schanzas da pudair far frunt a la concurrenza cun rutas estras. »Hugo Gschwind, president da la Direcziun generala da las VFF, Brev al Cussegl d'administraziun da las VFF, 21 da zercladur 1963